Diari Oficial de la Generalitat Valenciana


Sumari del DOGV 5137, del 17-11-2005 (2005/12859)

Notificació de la resolució del recurs d'alçada, referència interna R-215/2005, a Manuela Abadía Hernández.
-----------------------------------------------------------------------------------------------------------

### Dades del document

Número de DOGV
:   5137

Data del DOGV
:   17-11-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/12057


Organisme emissor
:   Conselleria de Territori i Habitatge

Tipus de document
:   Anunci

Notificació de la resolució del recurs d'alçada, referència interna R-215/2005, a Manuela Abadía Hernández. [2005/F12335]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica a Manuela Abadía Hernández, carrer del Castell de Cullera, número 10-baix-4a (46938 València) la resolució del recurs d'alçada amb el número de referència interna R-215/2005.
  
Resolució de la secretària autonòmica de Territori i Medi Ambient del recurs d'alçada relatiu a l'expedient de desnonament administratiu per falta de títol V-DAFT-213/04, de l'habitatge situat al carrer del Castell de Cullera, número 10, planta baixa, porta 4, de València, grup 460039
  
Dades del reclamant
  
Núm. exp.: V-DAFT-213/04
  
Cognoms i nom: Abadía Hernández, Manuela
  
Dades de l'habitatge
  
Codi de l'habitatge: 4892032602.
  
Domicili: Castell de Cullera, núm. 10, planta baixa, pta. 4 (València).
  
Règim: compravenda.
  
Adjudicatari: Manuela Abadía Hernández.
  
I. Antecedents
  
Cronològicament exposats, els fets essencials relatius a aquest expedient (s'adjunta documentació justificativa d'aquests), són els següents:
  
1. En data 01.10.1996, s'adjudica a Manuela Abadía Hernández l'esmentat habitatge en règim de compravenda (document núm. 1).
  
2. El 5 d'abril de 2004, es detecta que els adjudicataris no destinen els habitatges de promoció pública a domicili habitual i permanent, per informes emesos pels representants de la comunitat de veïns i per inspecció del Centre de Gestió d'Habitatge Públic. Posteriorment, en data 21.04.2004 la interessada presenta documents i proves a fi de justificar la no-ocupació de l'habitatge. Finalment, en data 07.06.2004 l'Ajuntament de València expedix el certificat d'empadronament de l'immoble objecte de recurs segons el qual l'habitatge ha sigut ocupat per fins a huit ocupants il·legals (documents núm. 2, núm. 3 i núm. 4).
  
3. En data 23.07.2004, es detecta que la interessada té acumulat per impagament de les quotes d'amortització la quantitat de 730,42 euros (29 mensualitats), per la qual cosa s'inicia un expedient de resolució de contracte per falta de pagament (document núm. 5).
  
4. El 29 de juliol de 2004, es notifica per mitjà d'acta notarial de requeriment i resolució, la resolució del contracte de compravenda per falta de pagament i condició resolutòria explícita. Aquesta notificació es fa amb Vicenta Jordán Sánchez (veïna de la porta 1), a qui es fa saber la seua obligació legal de fer arribar a poder de la destinatària aquesta cèdula. El 30 de juliol de 2004, la interessada presenta escrit d'al·legacions, el qual no desvirtua la causa de l'expedient (documents núm. 6 i núm. 7).
  
5. S'inicia un procediment de desnonament per falta de títol.
  
- El 04.10.2004, es dicta providència de desnonament (document núm. 8).
  
- El 13.10.2004, es notifica el plec de càrrecs. Es fa constar la negativa de l'interessat d'acusar-ne la recepció. El 19.10.2004 la interessada presenta escrit d'al·legacions el qual no desvirtua la causa que va donar origen a l'expedient (documents núm. 9 i núm. 10).
  
- El 13.12.2004, es notifica la proposta de resolució. Es fa constar la negativa de l'interessat d'acusar-ne la recepció (document núm. 11).
  
- En data 09.02.2005, el director general d'Habitatge i Projectes Urbans dicta resolució. Es fa constar la negativa de l'interessat d'acusar-ne la recepció (document núm. 12).
  
6. El 10.03.2005, la interessada presenta recurs d'alçada contra la resolució del director general d'Habitatge i Projectes Urbans (document núm. 13).
  
II. Fonaments de dret
  
l) L'article 1504 del Codi Civil, quant a la prèvia resolució del contracte de compravenda per falta de pagament.
  
2) L'article 138, 2n, del Decret 2.114/1968, de 24 de juliol, sobre Reglament d'Habitatges de Protecció Oficial, en relació amb l'article 30, segona, del Reial Decret 2.960/1976, de 12 de novembre, pel qual s'aprova el Text Refós de la Legislació d'Habitatges de Protecció Oficial, inclou entre les causes legals de desnonament administratiu d'aquest tipus d'habitatges: «L'ús d'un habitatge de protecció oficial sense títol legal per a això.»
  
III. Contestació a les al·legacions
  
Manifesta la recurrent que en data 30 de juliol de 2004 i 19 d'octubre del mateix any va sol·licitar cancel·lar el deute pendent; no va ser possible aquesta circumstància perquè no va ser acceptat el pagament del preu pendent.
  
A tot això que cal dir que la recurrent fins a juliol de 2004, data de la resolució del contracte, tenia pendent de pagament 29 mensualitats (més de dos anys sense pagar), per la qual cosa es resol el contracte de compravenda per falta de pagament. La no-ocupació de l'habitatge per causes justificades no eximix l'obligació de pagament de les quotes d'amortització d'aquest.
  
No obstant l'anterior, el procediment no és el desnonament administratiu per falta de pagament sinó per falta de títol derivat de la prèvia resolució per compliment de la condició resolutòria explícita que és la falta de pagament.
  
Finalment, cal indicar que segons consta en el certificat d'empadronament expedit per l'Ajuntament de València (document 4) l'esmentat habitatge ha sigut ocupat il·legalment en reiterades ocasions fins per huit ocupants il·legals distints, i s'ha incorregut així mateix en causa legal de desnonament per ocupar un habitatge sense títol legal per a això.
  
Resolució
  
Vist l'expedient, es deduïx que queda suficientment acreditat que Manuela Abadía Hernández no té títol legal per a ocupar l'habitatge de promoció pública situat al carrer del Castell de Cullera, número 10, planta baixa, porta 4, de València.
  
Vistos els fets, les disposicions legals citades i les de general aplicació, com també la proposta del director general d'Habitatge i Projectes Urbans, la secretària autonòmica de Territori i Medi Ambient resol la desestimació del recurs d'alçada.
  
Contra aquesta resolució, que posa fi a la via administrativa, es pot interposar recurs contenciós administratiu davant del Jutjat Contenciós Administratiu corresponent en el termini de dos mesos, comptadors a partir del dia següent al de la recepció de la present notificació, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici que es puga exercir qualsevol altre recurs que s'estime oportú.